armvectores/hy_wikipedia_2023 huggingface dataset:
Մոսկվայի ժամանակակից արվեստի թանգարան

Մոսկվայի ժամանակակից արվեստի թանգարան (ռուս.՝ Московский музей современного искусства, MMoMA), գեղարվեստի քաղաքային թանգարան Մոսկվայում։ Բացվել է 1999 թվականի դեկտեմբերի 15-ին։ Ռուսաստանի առաջին հանրային քաղաքային թանգարանն է, որն ամբողջությամբ մասնագիտացված է 20-21-րդ դարերի արվեստի մեջ։


== Պատմություն ==
Թանգարանը բացվել է 1999 թվականի դեկտեմբերի 15-ին Մոսկվայի կառավարության և Մոսկվայի մշակույթի քաղաքային վարչության աջակցությամբ։  Թանգարանի հիմնադիր-տնօրեն է դարձել Ռուսաստանի գեղարվեստի ակադեմիայի նախագահ Զուրաբ Ծերեթելին։ Թանգարանի հավաքածուի համար հիմք է հանդիսացել Զուրաբ Ծերեթելու անձնական հավաքածուի 20-րդ դարի արվեստագետների ավելի քան 2000 ստեղծագործություններ։ Հետագայում թանգարանային ֆոնդը զգալիորեն հարստացել է. հավաքածուն շարունակաբար ընդլայնվում է գնումների և նվերների հաշվին։
Թանգարանը գտնվում է Մոսկվայի կենտրոնում։ Թանգարանի հիմնական շենքը, որտեղ ներկայացվում են մշտական ​​ցուցադրություններն ու ժամանակավոր ցուցահանդեսներ, տեղավորված է Պետրովկա փողոցում գտնվող վաճառականական Գուբինի նախկին առանձնատանը, որը համարվում էր 18-րդ դարի հուշարձան, կառուցել էր ռուս ճարտարապետ Մատվեյ Կազակովը։ Թանգարանի ենթակայության ներքո կան երկու ցուցահանդեսային տարածքներ՝  Երմոլաևյան նրբանցքի հինգ հարկանի շենքը և Տվերսկոե բուլվարի ընդարձակ պատկերասրահը։ Թանգարանը ցուցահանդեսներ է կազմակերպում նաև Ռուսաստանի գեղարվեստի ակադեմիայի ժամանակակից արվեստի պետական ​​թանգարանում (Գոգոլի բուլվար 10) և Բոլշոյ գրուզինսկոյ 15 հասցեում գտնվող Զուրաբ Ծերեթելու թանգարան-արվեստանոցում։


== Հավաքածու ==


=== Ավանգարդ ===
Թանգարանի հավաքածուն ներառում է 20-րդ դարի ռուս դասական վաղ ավանգարդիզմի ներկայացուցիչների աշխատանքները, որոնցից շատերը ձեռք են բերվել աճուրդի ժամանակ, եվրոպական և ամերիկյան պատկերասրահներից, հայրենադարձվել են արտերկրից։ Ներկայացված են Կազիմիր Մալևիչի, Մարկ Շագալի, Նատալյա Գոնչարովայի, Միխայիլ Լարինովի, Ալեքսանդր Էքստերի, Արիստարքոս Լենտուլովի, Վլադիմիր Տատլինի, Պավել Ֆիլոնովի, Վասիլի Կանդինսկու գեղանկարները, Ալեքսանդր Արխիպենկոյի, Օսիպ Ցադկինի քանդակները։ Թանգարանում ներկայացված են նաև վրացի նկարիչ Նիկո Փիրոսմանիի աշխատանքները։

		


=== Նոնկոնֆորտիստներ ===
Ցուցադրության տպավորիչ մի բաժին նվիրված է 1960-1980-ական թվականների նկարիչ-նոնկոնֆորմիստներին։ Դրանք այն վարպետների աշխատանքներն են,  որոնք գործել են «ընդհատակյա», իսկ այժմ հայտնի են Ռուսաստանում և արտերկրում, այդ թվում` Իլյա Կաբակովը, Անատոլի Զվերևը, Վլադիմիր Յակովլևը, Վլադիմիր Նեմուխինը, Վիտալի Կոմարը, Ալեքսանդր Մելամիդը, Դմիտրի Կրասնոպևցևը, Լեոնիդ Շվարցմանը, Սերգեյ Ալֆյորովը, Կորյուն Նահապետյանը և այլք։


=== Ժամանակակից նկարիչներ ===
Թանգարանն աջակցում է Ռուսաստանում ժամանակակից արվեստի զարգացմանը և շարունակ համալրում է իր հավաքածուն։ Հավաքածուում ներկայացված են Բորիս Օռլովի, Դմիտրի Պրիգովի, Ֆրանսիսկո Ինֆանտեի, Օլեգ Կուլիկի, Ալեքսանդր Բրոդսկու, Աիդան Սալախովայի, Վլադիմիր Դուբոսարսկու, Ալեքսանդր Վինոգրադովի, Վիկտոր պիվովարովի, Կոնստանտին Զվեզդոչյոտովի, Անդրեյ Վարտենևի, Սերգեյ Չեսնոկով-Լադիժենսկու, Յուրի Շաբելնիկովի և այլոց աշխատանքները։


== Ծանոթագրություններ ==


== Արտաքին հղումներ ==
Պաշտոնական կայք
Տերողորմյա

Տերողորմյա, համրիչ կամ թազբեհ, ժապավեն կամ թել, որի վրա հերթականությամբ գնդեր են հավաքված։ Բազմաթիվ կրոններում (բուդդիզմ, քրիստոնեություն, իսլամ, հինդուիզմ) օգտագործվում է մանթրաների, աղոթքների կամ այլազան կրոնական գործողությունների հաշվման, ռիթմի պահպանման, կենտրոնացման և այլ նպատակներով։ Տերողորմյաները օգտագործվում են նաև բանտերում՝ կալանավորների կողմից։
Պատվաստումներ

Կանխարգելիչ պատվաստումները պաշտպանում են երեխաներին և մեծահասկաներին մի շարք վարակիչ հիվանդություններից։ Այդ հիվանդություններն են տուբերկուլոզը, կարմրուկը, կարմրախտը, խոզուկը, պոլիոմիելիտը, հեպատիտ Բ-ն, կապույտ հազը, դիֆթերիան, փայտացումը և հեմոֆիլուս ինֆլուենցա Բ վարակը։ Պատվաստումներն առաջացնում են տվյալ հիվանդության հանդեպ իմունիտետ, սակայն այն կարող է լինել կարճատև, ինչի պատճառով կատարում են կրկնապատվաստում։ Պատվաստանյութերը կենսաբանական նյութեր են, որոնք օրգանիզմում մշակում են հակամարմիններ և պաշտպանում տվյալ հիվանդությունից։ Պատվաստանյութերը պատրաստում են սպանված կամ կենդանի թուլացված մանրէներից կամ նրանց թույներից։ Անատոքսինը ձևափոխված բակտերիալ թույն է, որը հատուկ մշակման ընթացքում կորցրել է իր թունավոր հատկությունները, բայց պահպանել իմունիտետ առաջացնելու հատկությունը։


== Ներմուծման եղանակներ ==
Բերանով - Օրալ հակապոլիոմիելիտային պատվաստանյութ
Ներմաշկային - ԲՑԺ (BCG` հակատուբերկուլոզային)
Միջմկանային - հնգավալենտ վակցինա (հեմոֆիլուս ինֆլուենցա Բ, հեպատիտ Բ, կապույտ հազ, դիֆտերիա, փայտացում)
Ենթամաշկային-ԿԿԽ (կարմրուկ, կարմրախտ, խոզուկ)


== Հակացուցումներ ==
Անաֆիլակտիկ շոկ
Էնցեֆալիտ
Աֆեբրիլ ցնցումներ
Իմունաանբավարարություն
Չարորակ նորագոյացումներ


== Հնարավոր բարդություններ ==
Կարող է առաջանալ անաֆիլակտիկ շոկ, էնցեֆալոպաթիա, ցնցումներ, լիմֆադենիտ, խրոնիկ արթրիտ, ուսային նյարդի նևրիտ, տրոմբոցիտոպենիկ ծիրանացան։ Պատվաստումից հետո որոշ երեխաներ տկարություն են զգում, երբեմն մի փոքր բարձրանում է ջերմությունը, իսկ ներարկման տեղը կարող է կարմրել, բորբոքվել և այտուցվել։ Եռակի պատվաստանյութի (ԱԿԴՓ) սրսկման օրվա ընթացքում երեխան կարող է անհանգիստ լինել, գրգռված կամ ընդհակառակը՝ խեղճացած։ Կարմրուկի և խոզուկի դեմ պատվաստումները գործնականում ոչ մի բարդություն չեն առաջացնում, թեև որոշ երեխաների մոտ ներարկումից 5-10 օր հետո ջերմությունը բարձրանում է և առաջանում է ցան։
Պատվաստումը կատարվում է առողջ երեխաներին, ովքեր չունեն հակացուցումներ համարվում են ակտիվ իմունիզացիա։
Պասիվ իմունիզացիա կատարում են շփվողներին միջմկանային գամմագլոբուլին ներարկելով։


== Պատվաստումների ազգային օրացույց (Հայաստան) ==


== Աղբյուրներ ==
"Մոր և մանկան խնամքը" Էլիզաբեթ Ֆենուիք


== Արտաքին հղումներ ==
Պատվաստումներ
Հիվանդությունների վերահսկման և կանխարգելման ազգային կենտրոն
Մահաբեր ընտրություն
Մինամիիսե

Մինամիիսե (ճապ.՝ 南伊勢町 Մինամիիսե-տյո), Ճապոնիայի Միե պրեֆեկտուրայի Վատարայ գավառում գտնվող ավան։ Ավանի մակերեսը կազմում է 242,98 կմ², բնակչությունը՝ 13 159 մարդ (2014 թվականի հունիսի 1-ի տվյալների համաձայն), բնակչության խտությունը՝ 54,16 մարդ/կմ²։


== Աշխարհագրական դիրք ==
Մինամիիսե ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Իսե, Սիմա քաղաքները և Վատարայ, Տայկի ավանները։


== Կլիմա ==


== Բնակչություն ==
Մինամիիսե ավանի բնակչությունը կազմում է 13 159 մարդ (2014 թվականի հունիսի 1-ի տվյալների համաձայն), իսկ խտությունը՝ 54,16 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Ծանոթագրություններ ==


== Արտաքին հղումներ ==
Ճապոնական Մինամիիսե ավանի պաշտոնական վեբկայք(ճապոներեն)
Ատե

Ատե, Զևսի դուստրը, խաբեության աստվածուհին։ Ըստ դիցաբանության՝ Հերայի խնդրանքով քնեցրեց Զևսին և վերջինս մոռացավ Տրոյայի պատերազմի ընթացքը։
Հոմերոսը և Էսքիլեսը բազմիցս նշել են Ատեի մասին։ «Իլիական»-ում Ատեին անվանել են Զևսի մեծ աղջիկ, սակայն չնշելով մոր մասին։
Հեսիոդոսի «Թեոգոնիա»-ում որպես Ատեի մայր նշվել է Էրիդան, սակայն հոր անունը չի նշվում, որի պատճառով էլ շատերը Զևսին են համարում Ատեի հայրը։


== Ծանոթագրություններ ==
The Islanders (երաժշտական խումբ)

The Islanders, երաժշտական խումբ, որը Ջոն Լիլիգրինի հետ Կիպրոսը ներկայացրել է Եվրատեսիլ 2010 երգի մրցույթում, և եզրափակիչ փուլում զբաղեցրել 21-րդ հորիզոնականը՝ 27 միավորով։


== Կազմը ==
Ջոն գրեգորի- հարվածային գործիքներ
Սիլվիա Ստրանդ - դաշնամուր, վոկալ
Կատերինե Սկուիրե - վոկալ
Խարալամբոս Կալոնաս - բաս


== Ծանոթագրություններ ==
Ռիչարդ Բրանկատիսանո

Ռիչարդ Պետեր Բրանկատիսանո (անգլ.՝ Richard Peter Brancatisano, հոկտեմբերի 29, 1983(1983-10-29), Սիդնեյ, Ավստրալիա, հայտնի է նաև Ռիչի Բրանկո բեմական անունով), հեռուստատեսության ավստրալիացի դերասան և երաժիշտ, առավել հայտնի է «Հզոր ռենջերներ խորհրդավոր ուժ» հեռուստասերիալում Քսանդեր Բլուի դերի մարմնավորմամբ (կանաչ առասպելական ռեյնջեր)։ Մարմնավորել է նաև Դոմինիկ Ռուսոյի դերը՝ «ABC Family» հեռուստաընկերությամբ հեռարձակվող «Հետապնդելով կյանքը» հեռուստասերիալում։ Իր դեբյուտային առաջին «Fight Me» սինգլը թողարկել է 2018 թվականի հուլիսի 10-ին։


== Կենսագրություն ==
Ռիչարդ Բրանկատիսանոն ծնվել է Ավստրալիայի Նոր Հարավային Ուելս նահանգում, իտալացի հոր և ավստրալիացի մոր ընտանիքում։ Դրամատիկական արվեստների նկատմամբ սերն սկսվել է դեռ վաղ տարիքից։ Դեռ դպրոցական տարիքում խաղացել է մի քանի մյուզիքլներում։ Հաճախել է Հյուսիսային Պարամատայի թագավորական դպրոց։
Մինչև «Հզոր ռենջերներ խորհրդավոր ուժ» հեռուստասերիալում նկարահանվելը, Ռիչարդը մարմնավորել է Քորիի դերը՝ «Բոյբենդ․ մյուզիքլ» հեռուստասերիալի 2005 թվականի եթերաշրջանում, որն արտադրվել է «Ricochet Working Productions» ընկերության կողմից։ Մարմնավորել է նաև Վինի դերը թատերական «Վին» ներկայացման մեջ, որն արտադրվել էր Ավստրալիայի թատերական ընկերության կողմից։ Երեք տարի սովորել է Նեպեյան թատրոնում։ Ուսումն ավարտելուց հետո շարունակել է աշխատել թատրոնում, որպես դերասան և երաժիշտ, խաղալով ազգային և միջազգային ներկայացումներում։
Ավստրալիական թատրոնում և երաժշտական շրջանակներում հայտնի է նաև «Ռիչի Բրանկո» անվամբ։ Շրջագայություններով հանդես է եկել նոր զելանդացի արտիստ Գին Վիգմորի հետ։
Նկարահանվել է նաև «Փղիկ արքայադուստրը» միջազգային մանկական հեռուստասերիալի երկրորդ եթերաշրջանում՝ մարմնավորելով Քալեբի դերը, իսկ «Տանը և հեռու» հեռուստասերիալում մարմնավորել է արքայազն Վիտորիո Սեկայի դերը։
2015 թվականին «Ալեքս և Եվա» հայտնի ֆիլմում մարմնավորել է գլխավոր բացասական կերպարի դերը, որի սցենարիստը եղել է Ալեքս Լիկոսը։ Վերջինս եղել է Ռոմեոյի և Ջուլիետայի ժամանակակից պատմությունը և նման էր «Իմ մեծ չաղ հունական հարսանիքին»։ «Ալեքս և Եվա» ֆիլմը պատմում է հույն ուղղափառ Ալեքսի և լիբանանցի մուսուլման Եվայի սիրո պատմությունը, որը ներկայացումը դարձնում է միջմշակութային բախումների հարթակ։ Ֆիլմում խաղացել են նաև Անդրա Դեմետրիադեսը, Թոնի Նիկոլակոպուլոսը, Զոե Կարիդասը և Ջորջ Կապինիարիսը։


== Ֆիլմագրություն ==


=== Ֆիլմեր ===


=== Հեռուստատեսություն ===


== Թատրոն ==


== Հանրային մասնակցություն ==
Ռիչարդը եղել է Լոս Անջելեսում կազմակերպված «Power Morphicon» կոնֆերանսի մասնակիցներից մեկը, որը նվիրված է եղել «Հզոր ռեյնջերներին»։ Ռիչարդն այդ կոնֆերանսին մասնակցել է 2007 թվականի հունիսին և 2014 թվականի օգոստոսին։


== Ծանոթագրություններ ==


== Արտաքին հղումներ ==
Richard Brancatisano Internet Movie Database կայքում
Մոտի-Մեհբե

Մոտի-Մեհբե, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մեծն Գեթսբին (ֆիլմ, 1974)

Անվան այլ կիրառումների համար տե՛ս՝ Մեծն Գեթսբին (այլ կիրառումներ)«Մեծն Գեթսբի» (անգլ.՝ The Great Gatsby), ֆիլմ։ Ֆրենսիս Սքոթ Ֆիցջերալդի համանուն վեպի թվով երրորդ ֆիլմը։ Արժանացել է 2 «Օսկար» մրցանակի։


== Սյուժե ==
Հիմնված է համանուն վեպի վրա. «Լացող քսանականներ»-ի մեջ Նյու Յորքում հայտնվում է նախկինում անհայտ մի հարուստ մարդ` Ջեյ Գեթսբին, ով կազմակերպում էր շքեղ երեկույթներ, որին մասնակցում էին հարուստ ապրողներ։ Գեթսբիի հարևանությանբ ապրող Նիկ Քարուեյը այդ երեկույթներից մեկին մասնակցելու հրավեր է ստանում, ու շուտով նրանք դառնում են ընկերներ։ Գեթսբին տարօրինակ խնդրանքով դիմում է Նիկին. թեյախմությանը հրավիրել Նիկի զարմիկին` Դեյզի Բյուկենեին։ Պարզվում է, որ ութ տարի առաջ անհայտ լեյտենանտ Ջեյ Գեթսը սիրահարված է եղել գեղեցկուհի Դեյզիին` հարուստ ընտանիքի աղջկա։ Սակայն նա ամուսնացել էր իր շրջապատից մի տղայի` Թոմ Բյուկենեի հետ։ Այժմ, ֆանտաստիկորեն հարստանալով, Գեթց-Գեթսբին ցանկանում է վերականգնել անցյալը և կրկին նվաճել Դեյզիին։


== Դերերում ==
Ռոբերտ Ռեդֆորդ — Ջեյ Գեթսբի
Միա Ֆերրոու — Դեյզի Բյուկենե
Բրյուս Դերն — Թոմ Բյուկենե
Կարեն Բլեք — Միրթլ Ուիլսոն
Սքոթ Ուիլսոն — Ջորջ Ուիլսոն
Սեմ Ուոտերստոն — Նիկ Կարավեյ
Լոիս Չիլզ — Ջորդան Բեքեր
Էդվարդ Հերման — Էվինգ Կլիպսպրինգեր


== Պարգևներ և անվանակարգեր ==


=== Պարգևներ ===
1974 թվական BSC
Լավագույն օպերատոր (Դուգլաս Սլոկոմբ)
1975 թվական Օսկար
Հագուստի լավագույն դիզայն (Թիոնի Վ. Օլդրիջ)
Լավագույն երաժշտություն (Նելսոն Ռիդլ)
1975 թվական BAFTA
Լավագույն գեղարվեստական ղեկավար (Ջոն Բոքս)
Լավագույն օպերատոր (Դուգլաս Սլոկոմբ)
Հագուստների լավագույն նկարիչ (Թիոնի Վ. Օլդրիջ)
1975 թվական Ոսկե գլոբուս
Երկրորդ պլանի լավագույն դերասանուհի (Կարեն Բլեք)


=== Անվանակարգեր ===
1975 թվական Ոսկե գլոբուս
Երկրորդ պլանի լավագույն դերասան (Բրյու Դերն)
Երկրորդ պլանի լավագույն դերասան (Սեմ Ուոտեստոն)
Տղամարդու դերում լավագույն դերասանական դեբյուտ (Սեմ Ուոթեստոն)


== Ծանոթագրություններ ==


== Արտաքին հղումներ ==
«Մեծն Գեթսբի»(անգլ.) ֆիլմը Internet Movie Database կայքում
Զինոբիան

Զինոբիան (վրաց.՝ ზინობიანი), գյուղ Վրաստանի Կախեթի մարզի երկրամասի Ղվարելի շրջանում։ Ըստ 2014 թվականի մարդահամարի տվյալների, գյուղի բնակչությունը կազմում է 337 մարդ։ Կենտրոնի բարձրությունը 340 մետր է։


== Ծանոթագրություններ ==
Նոնան (Կալվադոսի գավառ)

Նոնան (ֆր.՝ Nonant), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 438 մարդ, բնակչության խտությունը` 64.22 մարդ/կմ²։ Բնակավայրը զբաղեցնում է 6.82 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 21 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 312 աշխատունակ (15-64 տարեկան) բնակիչ, որոնցից ակտիվ էին 228-ը, իսկ ոչ ակտիվները` 84։ Ակտիվության ցուցանիշը կազմում է 73,1 %։ 228 աշխատունակ մարդկանցից աշխատել է 216 անձ (108 տղամարդ և 108 կին)։ Գործազուրկ են եղել 12 անձ (9 տղամարդ և 3 կին)։ 84 անաշխատունակներից 27-ը եղել են աշակերտներ կամ ուսանողներ, 44-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տանը մենակ

Տանը մենակ (անգլ.՝ Home Alone), 1990 թվականին նկարահանված ընտանեկան կատակերգական ֆիլմ։


== Սյուժե ==
Ֆիլմը պատմում է մի տղայի՝ Քևինի մասին է, ում հանգստի մեկնող ընտանիքը իրարանցման մեջ, պատահաբար մոռանում է վերցնել և թողնում է տանը մենակ։ Քևինն սկզբում վայելում է ազատությունը, բայց շուտով ստիպված է լինում դիմակայել տան կողոպուտը պլանավորող երկու գողերին, տեղադրելով բազմաթիվ թակարդներ։


== Դերակատարներ ==
Մակոլեյ Կալկին
Ջո Պեշի
Դենիել Սթերն
Քեթրին Օ'Հարա


== Տեղեկություն ==
Իրականում Բազի (Քևինի եղբոր) ընկերուհին աղջիկ չէր, այլ ֆիլմի գեղարվեստական տնօրենի որդին՝ գրիմավորված։ Ռեժիսորը պարզապես չի ցանկացել վիրավորել դեռահասի ընկերուհուն։

«Կեղտոտ հոգիներով հրեշտակները» ֆիլմը, որ դիտում էր Քևինը, իրականում գոյություն չունի։ Պարզապես մի քանի փոքրիկ տեսարաններ նկարահանվել են հատուկ «Տանը մենակ»-ի որոշ էպիզոդների համար։Ապակուց տոնածառի խաղալիքները, որոնց վրա կանգնում է Մարվինը, իրականում կոնֆետներից էին պատրաստված։ Սակայն Սթերնն, ամեն դեպքում, այն տեսարաններում, որտեղ ոտաբոբիկ պետք է լիներ, ոտքերի տակ ռետինից պատյաններ էր կրում։


== Պատկերասրահ ==

		
		
		
		
		


== Ծանոթագրություններ ==
Խառակոնիս

Խառակոնիս, Խարակոնիս, գյուղ Արևմտյան Հայաստանում, Վանի վիլայեթի Արճակի գավառակում։ Գտնվում էր Արճակ լճի հյուսիս-արևելյան ափին, Մահմեդիկ գետի աջափնյա հարթավայրում։
Խառակոնիսի տներն իրար կպած էին, և տանիքներով կարելի էր անցնել մի տնից մյուսը։


== Աշխարհագրություն ==
Գյուղն ուներ հարուստ և բերրի հողեր։


== Պատմություն ==
Բնակիչները տեղահանվել են 1915 թվականին։ Փրկվածները ռուսական զորքի հետ գաղթել և բնակություն են հաստատել Արևելյան Հայաստանում։


== Բնակչություն ==
1850-ական թվականներին ուներ 96 տուն՝ 665 հայ, իսկ 1909 թվականին՝ 200 տուն հայ բնակիչ։


== Տնտեսություն ==
Զբաղվում էին երկրագործությամբ, անասնապահությամբ և արհեստներով։


== Պատմամշակութային կառույցներ ==
Խառակոնիսի Ս. Թադևոս եկեղեցին և ընդարձակ գերեզմանատունը ունեին 400-450 տարվա հնություն։ Գյուղի շրջակայքում կային մի քանի ուխտատեղիներ։ Գյուղի մոտակայքում գտնվում էր Ս. Սարգիս մատուռը և Գուշա ավերակ եկեղեցին։ Եկեղեցում պահպանված էր ուրարտական Իշպունիի և նրա որդի Մենուա թագովորների արձանագրություններից մեկը։


== Կրթություն ==
1879 թվականից գյուղում գործում էր հայկական վարժարան, որտեղ սովորում էին 50 աշակերտ։


== Անվանի մարդիկ ==
Նահապետ Քուչակ
Նաիրի Զարյան
Մարգար Սեդրակյան


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մ.թ.ա. 580


== Դեպքեր ==


== Ծնունդներ ==


== Մահեր ==
Նիժնյայա Պոյմա

Նիժնյայա Պոյմա (ռուս.՝ Нижняя Пойма), քաղաքատիպ ավան Ռուսաստանի Կրասնոյարսկի երկրամասի Նիժնեինգաշսկի շրջանի կազմում։
Բնակչությունը 2010 թվականին գրանցված տվյալներով կազմում էր 8924 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիվետնոե (այլ կիրառումներ)

Պրիվետնոե, կարող է վերաբերել՝

Պրիվետնոե - գյուղ, Ուկրաինայի Ժիտոմիրի մարզի Մալինի շրջանում
Պրիվետնոե - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Պրիվետնոե - գյուղ, Ուկրաինայի Ղրիմի Ինքնավար Հանրապետության Ալուշտայի քաղաքային խորհրդում
Պրիվետնոե - գյուղ, Ուկրաինայի Ղրիմի Ինքնավար Հանրապետության Կիրովի շրջանում
Պրիվետնոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Պրիվետնոե - գյուղ, Ուկրաինայի Վիննիցայի մարզի Մուրովանիե Կուրիլովցիի շրջանում
Պրիվետնոե - գյուղ, Ուկրաինայի Վոլինի մարզի Լոկաչինի շրջանում
Նատարին

Նատարին, բերդ Արցախի Մարտակերտի շրջանի Վանք գյուղի մատ, Խոխանաբերդից հարավ, Խաչեն գետի աջ ափին։ Գտնվում է լեռան գագաթին, 1980 մ բարյրության վրա։ Որոշ նմանություն ունի Խոխանաբերդին։ Ենթադրաբար հիմնադրվել է  VI դ։ Ուշ ժամանակներում Ղարաբաղի մելիքների ռազմական հենակետն էր։ Գտնվում է ավերած վիճակում։


== Ծանոթագրություններ ==
Տեռնովսկայա (Կրասնոդարի երկրամաս)

Անվան այլ կիրառումների համար տե՛ս՝ Տեռնովսկայա (այլ կիրառումներ)Տեռնովսկայա (ռուս.՝ Терновская), ստանիցա Ռուսաստանի Դաշնության Կրասնոդարի երկրամասի Տիխորեցկի շրջանի կազմում։
Բնակչությունը 2002 թվականին գրանցված տվյալներով կազմում էր 6558 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրիվա (գյուղ, Տյաչևի շրջան)

Անվան այլ կիրառումների համար տե՛ս՝ ԿրիվաԿրիվա (ուկրաիներեն՝ Крива), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Կրիվա գյուղում բնակվում էր 3 024 մարդ։ Բնակավայրը զբաղեցնում է 0,071 կմ² տարածք։ Բնակչության խտությունը կազմում էր 4259155 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղէրեն

Աղէրեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Արժիկուր (Սոմի գավառ)

Արժիկուր (ֆր.՝  Hargicourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 370 մարդ, բնակչության խտությունը` 71.29 մարդ/կմ²։ Բնակավայրը զբաղեցնում է 5.19 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 27 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 254 աշխատունակ (15-64 տարեկան) բնակիչ, որոնցից ակտիվ էին 186-ը, իսկ ոչ ակտիվները` 68։ Ակտիվության ցուցանիշը կազմում է 73,2 %։ 186 աշխատունակ մարդկանցից աշխատել է 156 անձ (88 տղամարդ և 68 կին)։ Գործազուրկ են եղել 30 անձ (13 տղամարդ և 17 կին)։ 68 անաշխատունակներից 17-ը եղել են աշակերտներ կամ ուսանողներ, 34-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիլադա

Վիլադա (իսպ.՝ Vilada), համայնք Իսպանիայում՝ կատալոնական Բարսելոնա պրովինցիայի Բերգեդա շրջանում։ Տարածքը՝ 22,34 կմ²։ Բնակչությունը՝ 516 մարդ (2010 թվականի տվյալներով)։ 


== Ժողովրդագրություն ==


== Արտաքին հղումներ ==
պաշտոնական կայք Archived 2010-05-27 at the Wayback Machine.
Página web del ayuntamiento Archived 2010-05-27 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Instituto de Estadística de Catalunya
Սամո (Իտալիա)

Սամո  (իտալերեն՝  Samo), քաղաք Իտալիայում՝ Կալաբրիա մարզի Ռեջիո Կալաբրիա գավառում։
Բնակչությունը կազմում է 1097 մարդ, բնակչության խտությունը կազմում է 19 մարդ/կմ²։ Զբաղեցնում է 50 կմ² մակերես տարածք։ Փոստային ինդեքսն է՝ 89030։ Հեռախոսային կոդը՝ 0964։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0964 977022
Պաշտոնական կայք՝ http://www.tuttosamo.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կոլենկամ

Կոլենկամ (ֆր.՝  Colincamps), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 91 մարդ, բնակչության խտությունը` 20.78 մարդ/կմ²։ Բնակավայրը զբաղեցնում է 4.38 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 31 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 53 աշխատունակ (15-64 տարեկան)  բնակիչ, որոնցից ակտիվ էին 40-ը, իսկ ոչ ակտիվները` 13։ Ակտիվության ցուցանիշը կազմում է 75,5 %։ 40 աշխատունակ մարդկանցից աշխատել է 35 անձ (23 տղամարդ և 12 կին)։ Գործազուրկ են եղել 5 անձ (2 տղամարդ և 3 կին)։ 13 անաշխատունակներից 1-ը եղել են աշակերտներ կամ ուսանողներ, 3-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռուդոլֆ Դրեյկուրս

Ռուդոլֆ Դրեյկուրս (գերմ.՝ Rudolf Dreikurs, փետրվարի 8, 1897(1897-02-08), Վիեննա, Ավստրո-Հունգարիա - մայիսի 25, 1972(1972-05-25), Չիկագո), Ավստրո-ամերիկացի հոգեբան, մանկավարժ, բժիշկ և պրոֆեսոր։ Մոտ երկու հարյուր անհատական հոգեբանության, ընտանեկան հոգեբանության, երեխաների հոգեբանության, խնդիրներին լուծման, մարդկանց հարաբերությունների պսիխոդինամիկայի, երաժշտական թերապիայի և այլ աշխատությունների հեղինակ է։


== Կենսագրություն ==
1923 թ. ավարտել է Վիեննայի համալսարանը։
1923 թ. համագործակցել է Ա. Ադլերի հետ։
1924 թ. ստացել է գիտությունների դոկտորի գիտական աստիճան բժշկության ոլորտում։Համագործակցելով Ադլերի հետ, բացել է մի քանի հոգեբուժական կլինիկաները։

1937 թ. նա գաղթել է Միացյալ Նահանգներ (Չիկագո)։ Զբաղվել է անհատական հոգեբանությամբ, խմբակային հոգեթերապիայով և հոգեբուժությամբ։ Նաև աշխատել է որպես խորհրդատու հոգեբույժ։
1942-1972 թ. Չիկագոյի բժշկական դպրոցում եղել է հոգեբուժության պրոֆեսոր։
1940-1956 թթ. հրատարակել է «Անհատական հոգեբանության ամսագիր»։Հիմնել է Անհատական հոգեբանության համալսարաններ Չիկագոյում, Թել Ավիվիվում և Տորոնտոյում։

1947-1956 թթ. վերահսկել է Չիկագոյի մանկական կենտրոնները։«Մենք կարող ենք փոխել մեր կյանքը և հարաբերություններ շրջապատի հանդեպ, եթե փոխենք ինքներս մեզ»։


== Ծանոթագրություններ ==


== Արտաքին հղումներ ==
«ДРЕЙКУРС (Dreikurs) Рудольф»։ «История психологии в лицах. Персоналии.» Под. ред. Л.А. Карпенко (ռուսերեն)։ Яндекс.Словари։ Արխիվացված է օրիգինալից 2012-05-15-ին։ Վերցված է 2009-04-23 
«Дрейкурс Рудольф» (ռուսերեն)։ ЛИЧ НОС ТИ։ Արխիվացված օրիգինալից 2012-03-30-ին։ Վերցված է 2009-04-24  
«Rudolf Dreikurs, American psychiatrist» (անգլերեն)։ Encyclopædia Britannica։ Արխիվացված օրիգինալից 2012-03-30-ին։ Վերցված է 2009-04-24 
«Rudolf Dreikurs» (անգլերեն)։ The Adlerian Society։ Արխիվացված է օրիգինալից 2012-03-30-ին։ Վերցված է 2009-04-24 
«Example Abstract for Dreikurs» (անգլերեն)։ California State University։ Արխիվացված է օրիգինալից 2012-03-30-ին։ Վերցված է 2009-04-24
.gb

.gb, Մեծ Բրիտանիայի վերին մակարդակի ազգային դոմենն էր, վերցված էր Մեծ Բրիտանիայի անվանական կոդից (ըստ ISO 3166-1)։ Հետագայում փոխվեց .uk կոդով։


== Արտաքին հղումներ ==
IANA .gb whois տեղեկություն
Կլոնդայկ (գետ)

Կլոնդայկ, գործածվում է նաև Քլոնդայք անվանաձևը (Klondike), գետ Կանադայի հյուսիս-արևմուտքում, Յուկոն գետի աջ վտակը։ Սկիզբ է առնում Մակենզի լեռներից։ Երկարությունը՝ 180 կմ։ Սնումը ձնային է, գարնանային վարարումներով։ Կլոնդայկի ավազանում է ոսկու արդյունահանման նույնանուն շրջանը։ Կլոնդայկում ու նրա վտակներում առաջին անգամ ոսկի հայտնաբերվել է 1896 թվականին՝ սկիզբ դնելով ոսկու նշանավոր տենդին, որը պատկերվել է բազաթիվ ստեղծագործություններում, այդ թվում՝ ամերիկացի նշանավոր գրող Ջեկ Լոնդոնի երկերում։ Գետի ավազանում թանկարժեք այդ մետաղն արդյունահանվում է նաև մեր օրերում։
Կլոնդայկը համբավվել է նաև սաղմոն ձկնատեսակի հարուստ պաշարներով։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Zdenko Hořovský: Eine Reise nach Klondyke, Vortrag vom 1. Dezember 1898
Ափշե (Սղերդի գավառ)

Ափշե, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում է Սղերդ քաղաքից 90 կմ հարավ-արևմուտք։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անդրեյ Գրանովսկի

Անդրեյ Գրանովսկի (ռուս.՝ Андре́й Евге́ньевич Грано́вский, մարտի 10, 1949(1949-03-10)), ռուս դիվանագետ։


== Կենսագրություն ==
1971 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1971 թվականից զբաղվում է դիվանագիտական գործունեությամբ։ Տիրապետում է հինդի, ֆրանսերեն և անգլերեն լեզուներին։

1996-ից մինչև 1998 թվականը եղել է Ռուսաստանի Դաշնության արտաքին գործերի նախարարության միջազգային կազմակերպությունների դեպարտամենտի տնօրենի տեղակալ։
1998 թվականի մինչև 2002 թվականը Նյու Յորքում եղել է ՄԱԿ-ի Ռուսաստանի Դաշնության մշտական ներկայացուցչի տեղակալ։
2002 թվականի հունիսից մինչև հոկտեմբերը եղել է Ռուսաստանի Դաշնության արտաքին գործերի նախարարության միջազգային կազմակերպությունների դեպարտամենտի տնօրենի ժամանակավոր պաշտոնակատար։
2002 թվականի հոկտեմբերից մինչև 2006 թվականի փետրվարը եղել է Ռուսաստանի Դաշնության արտաքին գործերի նախարարության միջազգային կազմակերպությունների դեպարտամենտի տնօրեն։
2006 թվականի փետրվարի 27-ից մինչև 2010 թվականի սեպտեմբերը 10-ը Մալթայում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
Երկրորդ դասի արտակարգ և լիազոր դեսպանորդ (1997 թվականի մայիսի 30)
Առաջին դասի արտակարգ և լիազոր դեսպանորդ (2003 թվականի հուլիսի 25)


== Ծանոթագրություններ ==


== Արտաքին հղումներ ==
Посол знает, что делать
Մեռյա (գյուղ, Կոեռու շրջան)

Անվան այլ կիրառումների համար տե՛ս՝ Մեռյա (այլ կիրառումներ)Մեռյա (էստ․՝ Merja), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հենդրիկ Ադամսոն

Հենդրիկ Ադամսոն (Hendrik Adamson, սեպտեմբերի 24 (հոկտեմբերի 6), 1891, Kärstna parish, Fellin County, Լիֆլանդիայի նահանգ, Ռուսական կայսրություն - մարտի 7, 1946(1946-03-07), Tuhalaane parish, Paistu parish, Էստոնիա), էստոնացի բանաստեղծ և մանկավարժ։


== Կենսագրություն ==
Հենդրիկ Ադամսոնը ծնվել է 1891 թվականին դերձակի ընտանիքում Մետսակուրու գյուղում (այժմ՝ գյուղ Veisjärve, Տառվաստու), Վիլյանդիմաա։
1911 թվականին ուսուցչություն է արել Torma Võtikvere դպրոցում։ 1919-1927 թվականներին եղել է էստոնական Kärstna գյուղի դպրոցի տնօրենը։ Հետագայում դարձել է պրոֆեսիոնալ գրող, եղել է Էստոնիայի գրողների միության անդամ։
1940 թվականին որպես ուսուցիչ աշխատել է Valgamaal Lõvel-ում, 1944 թվականին՝ Kärstnas-ում։
Էսպերանտո սովորել է 1929 թվականի վերջում և 1930 թվականից գրել է բնօրինակ բանաստեղծություններ այդ լեզվով, սակայն իր տաղանդն արտահայտել է էստոներեն ստեղծագործություններում։ Էստոներեն առաջին բանաստեղծությունները տպագրվել են թերթերում 1913 թվականին, առաջին գիրքը՝ 1919 թվականին։ 1934 թվականին հրատարակվել է «Տասներկու բանաստեղծներ» ալմանախը, որտեղ ընդգրկվել են Ադամսոնի 11 բանաստեղծությունները։
Ադամսոնի ստեղծագործությունները թարգմանվել են ռուսերեն (թարգմանիչ՝ Բորիս Շտեյն), անգլերեն և իտալերեն։


== Մահը ==
Մահացել է 1946 թվականի մարտի 7-ին։ Թաղված է Էստոնիայի հարավում գտնվող Հելմ քաղաքի էստոնական գերեզմանատանը։


== Ստեղծագործություններ ==
Ադամսոնը գրել է էստոներեն՝ օգտագործելով նաև հարավ-էստոնական բարբառներ։ Որոշ ստեղծագործություններ գրված են էսպերանտո լեզվով։
Ադամսոնի գրչին են պատկանում «Kuldblond neitsi» («Շիկահերը») և «Roheline sisalik» («Կանաչ մողես», Տարտու, 1925) վեպերը։
Գրել է բանաստեղծություններ այդ թվում՝

Mulgimaa (1919)
Inimen (1925)
Dekdu Poetoj (1934)
Auli novelaro (1934)
Aperis samizdata poemaro Hejmlando (1961, 1962)
Aperis lia poemaro Vesperkanto cxe la eldonejo de J. Régulo La Laguna, Stafeto : Beletraj kajeroj; (1967)
В литературной хрестоматии Infera regalo kaj Vesperkanto (1979)
Auli, eldonejo Iltis, Saarbrücken (1983)


== Գրականություն ==
Журнал Звезда. 1975. № 8. С. 211-212. Сергей Довлатов. Статья «Поэты Эстонии. Литературное обозрение».
Ojalo, Jaan. Hendrik Adamson - 100. En: Norda Prismo 1/1992, с. 6-8
Ojalo, Jaan. Adamson: Bardo de la hejmloko. En: Esperanto 84-a jaro 1991, n-ro 12 (1032), с. 2
Maie Torim, Karl Muru, «Pilk Hendrik Adamsoni elule ja luulele» - Keel ja Kirjandus 1966, nr. 4, стр. 210-225
Hando Runnel, «Jooksu pealt suudeldud». Ilmamaa, Tartu 1998; 4 artiklit Adamsonist стр. 208-216 и 315-340


== Ծանոթագրություններ ==


== Արտաքին հղումներ ==
Հենդրիկ Ադամսոն
Հենդրիկ Ադամսոնի ստեղծագործությունները «Open Library» (Բաց գրադարան) կայքում
Ջերմամեկուսիչ նյութեր

Ջերմամեկուսիչ նյութեր, շենքերի, կառույցների, տեխնոլոգիական սարքավորումների և տրանսպորտի միջոցների ջերմամեկուսացման համար կիրառվող նյութեր և շինվածքներ։
Բնութագրվում են ցածր ջերմահաղորդականությամբ (ջերմահաղորդականության գործակիցը 0,2 վա/մ-K-ից չի անցնում), մեծ ծակոտկենությամբ (70-98 տոկոս), աննշան ծավալային զանգվածով և ամրությամբ (սեղմման դեպքում ամրության սահմանը 0,05-2,5 Մս/մ քառակուսի է)։
Շահագործման պայմաններում ջերմամեկուսիչ նյութերը պետք է պաշտպանված լինեն խոնավությունից։
Ջերմամեկուսիչ նյութերը լինում են կոշտ (սալեր, բլոկներ, աղյուս և այլն), ճկուն (ներքնակներ, կեմեր, քուղեր են), սորուն (հատիկավոր, փոշենման) կամ թելքավոր։
Ըստ հիմնական հումքի տեսակի տարբերում են օրգանական (փայտաթելքավոր և փայտատաշեղային սալեր, ֆիբրոլիտ, փրփրապլաստներ և այլն) և անօրգանական (միներալային բամբակ, փրփրապակի, թեթև բետոն և այլն) ջերմամեկուսիչ նյութեր։
Որպես մոնտաժման նյութեր օգտագործվող անօրգանական ջերմամեկուսիչ նյութերը պատրաստում են ասբեստի (ասբեստային ստվարաթուղթ, թուղթ, թաղիք), փքած ապարների (վերմիկուլիտ, պեռլիտ) և կավի հիմքի վրա։ 1000 ցելսուսից բարձր ջերմաստիճանների պայմաններում աշխատող արդյունաբերական սարքավորումների և տեղակայանքների ջերմամեկուսացման համար կիրառում են թեթև հրակայուն նյութեր։


== Տես նաև ==
Ջերմամեկուսացում
Լենտելլա

Լենտելլա  (իտալերեն՝ Lentella), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 769 մարդ (2004 թվականի տվյալներով)։ Խտությունը՝ 64 մարդ/կմ²։ Տարածքը՝ 12 կմ²։ Փոստային ինդեքս 66050։ Հեռախոսային կոդ՝ (+39) 0873։
Կոմունայի հովանավոր սրբերն են Կոսմասը և Դամիանը։ Տոնը նշվում է սեպտեմբերի 26-ից սեպտեմբերի 28-ը։


== Ծանոթագրություններ ==
(8948) 1997 CW27

(8948) 1997 CW27, աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 6-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,428905 ա. մ., առավելագույնը մոտենում է 1,9466 ա. մ. հեռավորության վրա և հեռանում 2,9113 ա. մ.։ Արեգակի շուրջ մեկ ամբողջական պտույտ է կատարում 1382,66 երկրային օրվա ընթացքում, իր ուղեծրով շարժվելով միջինում 0,260368 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8948) 1997 CW27 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սան Ջուլիանո դել Սաննիո

Սան Ջուլիանո դել Սաննիո (իտալերեն՝ San Giuliano del Sannio), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1076 մարդ, բնակչության խտությունը կազմում է 47 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 86010, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 79204
Էլեկտրոնային փոստ՝ comune@comune.sangiulianodelsannio.cb.it
Պաշտոնական կայք՝ http://www.comune.sangiulianodelsannio.cb.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սիմոձյո

Սիմոձյո  (ճապ.՝ 下條村 'Սիմոձյո -մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 37,66 կմ², բնակչությունը՝ 4011 մարդ, իսկ խտությունը 106,51 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 4011 մարդ (2014 թվականի օգոստոսի 1), խտությունը՝ 106,51 մարդ/կմ²։


== Սիմվոլիզմ ==
Գյուղի ծաղիկը համարվում է ճապոնական սալորի ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Ալբերտո Սորդի

Ալբերտո Սորդի (իտալերեն՝ Alberto Sordi, հունիսի 15, 1920(1920-06-15), Հռոմ, Լացիո, Իտալիա - փետրվարի 24, 2003(2003-02-24), Հռոմ, Լացիո, Իտալիա), իտալացի դերասան և ռեժիսոր։ Իտալական Հանրապետության մեծ խաչի ասպետ, Տոտոյի հետ մեկտեղ հանդիսանում է իտալական կինեմատոգրաֆի լավագույն կատակերգակ դերասաններից մեկը։


== Կենսագրություն ==
Սորդիի հայրը երաժշտության ուսուցիչ էր։ Ալբերտոն ծնվել է Իտալիայի Հռոմ քաղաքում։ Փոքր տարիներից ցուցադրել է երաժշտական և դերասանական ունակություններ։ 1937 թվականին սկսել է ստատիստ աշխատել Թրասթվերե կինոքաղաքում, զբաղվել է կրկնօրինակմամբ (մինչև 1951)։ Նրա ձայնով իտալական կինոթատրոներում խոսում էին Ռոբերտ Միտչեմը, Էնթոնի Քուինը, Օլիվեր Հարդին, Բրյուս Բենեթը և ալյք։ Բացի դրանից Սորդին երկար ժամանակ մնացել է մյուզիք-հոլում և մեծ հաջողությունների է հասել որպես ռադիոհաղորդավար։ 1948 թվականին հեռարձակվում էր «Ձեր հետ է խոսում Ալբերտո Սորդին» ռադիոհաղորդում։


=== Առաջին փորձեր ===
Երկար ժամանակ Սորդին խաղում էր դրվագներում, դրանցից էր Մարիո Սոլդատիի և Ֆյոդոր Օցեպի «Իշխանուհի Տարականովա» ֆիլմը։ Բացառություն էր դարձել Մարիո Մաթոլիի «Արծվի երեք ձագուգ» (1942), որտեղ Սորտին խաղացել է գլխավոր դերերից մեկը։ 1952 թվականին նա հանդիպել է Ֆեդերիկո Ֆելինիի հետ։ Սորդին նկարահանվել է հայտնի իտալացի ռեժիսորների երկու ֆիլմերում՝ «Սպիտակ Շեյխը» և «Մայրիկի տղաները» և դրանով նրանց համագործակցությունը վերջացել է։ Ռեժիսոր Սթենոյի հետ աշխատանքը Սորդիին թույլ է տվել լիովին ցուցադրել իր կոմիկ դերասանական տաղանդը։ Նա նաև խաղացել է Մարիո Մոնիչելիի «Մեծ պատերազմ» (1959 թվականին) ֆիլմը, որտեղ նա խաղացել է անպետք, սակայն որպես հերոս մահացող զինվորի դեր։


== Ֆիլմերի ցանկ ==


=== Որպես դերասան ===


== Ծանոթագրություններ ==
Թոխլի

Թոխլի, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ալեքսիոս Ա Կոմնենոս

Ալեքսիոս Ա Կոմնենոս (հուն․՝ Ἀλέξιος Α' Κομνηνός), (1048[…], Կոստանդնուպոլիս, Բյուզանդական կայսրություն - օգոստոսի 15, 1118(1118-08-15), Կոստանդնուպոլիս, Բյուզանդական կայսրություն), բյուզանդական կայսր 1081-1118 թվականներին։ Լինելով Իսահակ Կոմնենոսի ազգականը` Ալեքսիոսը զավթեց գահը 1081 թվականին, ինչի հետևանքով ավելի քան հարյուր տարի Բյուզանդիայում իշխեց Կոմնենոսների տոհմը։
Ստանալով թուլացած և սելջուկների ու նորմանների կողմից ասպատակվող կայսրություն` Ալեքսիոսը կարողացավ կայունացնել Բյուզանդիայի սահմանները։ Նրա կառավարման օրոք տեղի ունեցան ծավալուն բարեփոխումներ, որով էլ սկսվեց կայսրության «երկրորդ վերածնունդը»։
Սակայն Ալեքսիոսի կառավարման օրոք ի հայտ եկան նաև բացասական երևույթներ. տնտեսական կյանքում մեծացավ իտալական վաճառականների դերը, կայսրության տարածքում ուժեղացան մանր ֆեոդալները։ Այդ երևույթների խորացման հետևանքով Բյուզանդիան 1204 թվականին չկարողացավ դիմադրություն ցույց տալ խաչակիրներին և տրոհվեց մանր պետությունների։


== Ծանոթագրություններ ==
Լուկյանովսկի գյուղական խորհուրդ (Խարկովի մարզ)

Լուկյանովսկի գյուղական խորհուրդ  (ուկրաիներեն՝ Лук'янцівська сільська рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Լուկյանովսկի գյուղական խորհրդում բնակվում էր 2003 մարդ։ Բնակավայրը զբաղեցնում է 57.05 կմ² տարածք։ Բնակչության խտությունը կազմում էր 35.11 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ժողովածու (1257)

Ժողովածու (1257), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1257 թվի տակ։ Գրված է թղթի վրա, որն ունի 17X12․5 չափս։ Ձեռագիրը կազմված է 430 թերթից։ Գրված է երկսյուն, բոլորգիր։ Ունի կիսախորան մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։


== Բովանդակություն ==
Յաղագս շարականաց։
Յեկեղեցական պամութենէ (Ներս․ Շնորհալւո՞յ)։
Պատճառ Դ Աւետարանացն։
Ներս․ Շնորհալու և Արիստակիսի Մեկնութիւն Մատթէի։


== Ծանոթագրություններ ==
Պանդեկտներ

Պանդեկտներ (լատ.՝ pandectae- համապարփակ, հանրագիտական տեղեկատու)։ Հին Հռոմում օրենքներից և իրավաբանների դասական երկերից քաղվածաբար կազմված ժողովածուներ։ Հայտնի են նաև դիգեստներ անվամբ։
Ընձուղտ (համաստեղություն)

Անվան այլ կիրառումների համար տե՛ս՝ Ընձուղտ (այլ կիրառումներ)Ընձուղտ, մեծ բայց նվաղ համաստեղություն հյուսիսային երկնքում։ Համաստեղությունը առաջին անգամ նկարագրել է Յակոբ Բարչը 1624 թվականին, սակայն դա ստեղծվել է ավելի վաղ՝ Պետրոս Պլանկիոսի միջոցով։
Ստեփան Լուսիկյան

Ստեփան Սարգսի Լուսիկյան (փետրվարի 21, 1956(1956-02-21), Երևան, Հայկական ԽՍՀ, ԽՍՀՄ - փետրվարի 24, 2001(2001-02-24), Լոս Անջելես, Կալիֆոռնիա, ԱՄՆ (թաղված է Երևանում)), հայ կոմպոզիտոր, դաշնակահար։


== Կենսագրություն ==
1981 թվականին ավարտել է Երևանի պետական կոնսերվատորիայի դաշնամուրային և ստեղծագործության բաժինները, դասախոսություններ է կարդացել Մ. Լյութերի անվան համալսարանում (Հալլե, Գերմանիա)։ 1992-1998 թվականներին եղել է ՀՀ մշակույթի փոխնախարար, 1998-2001 թվականներին՝ Հոգևոր երաժշտության կենտրոնի ղեկավար։
Գրել է բալետ՝ «Ճպուռն ու մրջյունը» (բեմ.՝ 1990 թվական, Երևանի օպերայի և բալետի թատրոն), դաշնամուրային կոնցերտներ, կամերային սիմֆոնիա, լարային կվարտետ, վոկալ և գործիքային մանրանվագներ, երգեր (Վահան Տերյանի, Վահան Թեքեյանի, Ռազմիկ Դավոյանի խոսքերով), թատերական երաժշտություն։
2012 թվականին լույս է տեսել Դանիել Երաժիշտի «Ստեփան Լուսիկյան» մենագրությունը։


== Պարգևներ ==
Երիտասարդ կոմպոզիտորների համամիութենական մրցույթների (1975-1981 թվականներ, Մոսկվա) դափնեկիր
Միջազգային մրցույթի (1996 թվական, Գերմանիա) մրցանակ


== Ծանոթագրություններ ==
Տայպինյան ապստամբություն 1850-1864

Տայպինյան ապստամբություն, հայտնի նաև որպես Տայպինյան հեղափոխություն և Տայպինյան քաղաքացիական պատերազմ, զանգվածային ապստամբություն Չինաստանում 1850-1864 թվականներին ընդդեմ ֆեոդալական ճնշման և մանջուրական Ցին դինաստիայի։ Պատճառը հակասությունների սրումն էր գյուղացիության և ավատատերերի, չին ժողովրդի հիմնական, զանգվածի ու իշխանության գլուխ գտնվող մանջուրական ազնվականության միջև։ Ապստամբության գերագույն ղեկավարն էր Հուն Սյուցյուանը (համարվել է «աստծու երկրորդ որդի՝ Հիսուս Քրիստոսի կրտսեր եղբայր» և բոլոր երկրների ու ժողովուրդների «ճշմարիտ տիրակալ»)։ 
1850 թվականին Գուանսի նահանգում սկսված ապստամբությունը վերածվել է համաչինական գյուղացիական պատերազմի։ Ապստամբները հռչակեցին Մեծ բարօրության երկնային պետություն (Տայպին տյանգո), 1853 թվականին գրավեցին Նանկինը և վերանվանեցին Տյանցզին՝ Երկնային մայրաքաղաք, հրապարակեցին «Երկնային դինաստիայի հողային համակարգը»՝ չինական ավատատիրական հասարակությունը ռազմականացված նահապետական հասարակության (հիմնվելու էր «գյուղացիական կոմունիզմի» գաղափարների և նրա անդամների հավասարության սկզբունքի վրա) վերափոխելու ուտոպիական ծրագիրը։ 1853-1856 թվականներին տայպինները տարան մի շարք խոշոր հաղթանակներ և գրավեցին զգալի տարածք։ Սակայն, օգտվելով ապստամբների միջև երկպառակտչական պայքարից, մանջուրական զորքերը (Անգլիայի, ԱՄՆ-ի և Ֆրանսիայի զինվորական միջամտությամբ) 1856-1864 թվականների ընթացքում ջախջախեցին նրանց հիմնական ուժերը։ 1864 թվականի հուլիսին տայպինյան պետությունը դադարեց գոյություն ունենալուց։ Տայպինների վերջին խմբավորումը ջախջախվեց 1868 թվականի օգոստոսին։
Սախարովո (այլ կիրառումներ)

Սախարովո, կարող է վերաբերել՝

Սախարովո - գյուղ Ուկրաինայի Բերեզովսկայի շրջանի Օդեսայի մարզում
Սախարովո - գյուղ Ուկրաինայի Սումիի մարզի Պուտիվիլի շրջանում
Նետոկրատիա

Նետոկրատիա (անգլ. netocracy), հասարակության կառավարման ենթադրյալ ձև, որի շրջանակներում հիմնական արժեքը ոչ թե նյութականն է (փող, անշարժ գույք և այլն), այլ տեղեկատվությունը։ Արժանահավատ տեղեկատվության լիարժեք հասանելիությունը և դրա միջոցով մանիպուլյացիաները իշխանություն են ապահովում այս կամ այն սոցիումի այլ մասնակիցների նկատմամբ (հասարակություններ, պետություններ, երկրներ)։


== Պատմություն ==
Առաջին անգամ իշխող սոցիալական դասակարգը «նետոկրատիա» է անվանվել շվեդ փիլիսոփա-սոցիոլոգներ Ալեքսանդր Բարդի և Յան Զոդերկվիստի «Նետոկրատիա. Նոր իշխող էլիտա և կյանքը կապիտալիզմից հետո» գրքում։ Այս գրքում, հենվելով Մարքսի և Նիցշեի գաղափարների վրա, նկարագրվում է նետոկրատական հասարակություն, որը փոխարինման է գալու բուրժուական ինդուստրիալ հասարակությանը։
Նետոկրատիան՝ որպես կառավարման ձև հնարավոր է միայն զարգացած հետինդուստրիալ հասարակությունում։
Առաջին իրապես նետոկրատական գիտություն կարելի է համարել կիբեռնետիկան։ Արդեն 1972 թ.-ին առաջին անգամ փորձ կատարվեց ստեղծել ներկայիս պատկերացումներով նետոկրատական պետություն։ Այդ ժամանակ նշանավոր կիբեռնետիկ Ստեֆորդ Բիրը Չիլիի նախագահ Սալվադոր Ալյենդեի կողից հրավիրվեց կառուցելու երկրի նոր տնտեսությունը։ Տնտեսությունը և պետությունը կառավարելու նախագիծը կոչվում էր «Կիբերսին»։ Օգտագործելով ներկայիս չափանիշներով հասարակ համակարգիչներ և կապ՝ Ստեֆորդ Բիրն ստեղծեց պետությունը կառավարելու աշխարհում առաջին ինտերակտիվ համակարգը միջնորդների նվազագույն քանակով։


== Հետաքրքիր փաստեր ==
Ռուսաստանում գործում է նետոկրատական կուսակցություն (ռուս.՝ Нетократическая партия России)։
Կուսակցության պաշտոնական կայքը: Archived 2014-07-16 at the Wayback Machine.


== Տես նաև ==
Իդիոկրատիա
Պլուտոկրատիա


== Գրականություն ==
Денисова А. А. Нетократия как стратегический субъект 21 века. // Проблема субъектов российского развития. Материалы Международного форума «Проекты будущего: междисциплинарный подход» 16-19 октября 2006, г. Звенигород / Под ред. В. Е. Лепского. М.։ «Когито-Центр», 2006. — 232 с.
Бард А., Зодерквист Я. Netократия. Новая правящая элита и жизнь после капитализма / Перевод с шведского языка. — СПб.։ Стокгольмская школа экономики в Санкт-Петербурге, 2004. — 252 с. ISBN 5-315-00015-X, ISBN 5-315-00029-X


== Արտաքին հղումներ ==
Նետոկրատիայի 7 բնորոշիչները
Ալեքսանդր Բարդի և Յան Զոդերկվիստի մեկնաբաննությունները «Նետոկրատիա. Նոր իշխող էլիտա և կյանքը կապիտալիզմից հետո» գրքի վերաբերյալ
Նետոկրատիա. Նոր իշխող էլիտա և կյանքը կապիտալիզմից հետո» գրքի ռուսերեն թարգմանությունը
Нетократия как явление и вызов. Часть 1. Рефлексия
Сеть, сетевая экономика, нетократия
"НЕТОКРАТИЯ" И РЕЛИГИЯ
Մոլեգնություն (ֆիլմ, 2014)

«Մոլեգնություն» (անգլ.՝ Whiplash, տառ.՝ մտրակ), ամերիկացի ռեժիսոր Դեմիեն Շազելի երաժշտական հոգեբանական դրամա։ Ֆիլմի անվանումը կապված է ջազային երաժիշտ Հենք Լևիի պիեսայի հետ։ 2014 թվականի հունվար 16-ին այս ֆիլմի պրեմիերայով է բացվել Սենդենսի կինոփառատոնը, որտեղ ֆիլմն արժանացել է գլխավոր մրցանակի։ Պրեմիերայից Sony Pictures-ը ձեռք բերեց միջազգային վաճառքի։
Գլխավոր դերակատարներն են Մայլզ Թելերը և Ջոնաթան Քիմբլ Սիմոնսը, որոնք իրենց դերասանական աշխատանքի համար բազում մրցանակների են արժանացել։ Կինոմամուլի մեծ մասի կարծիքով ֆիլմը 2014 թվականի 10 լավագույն ֆիլմերից մեկն է։


== Սյուժե ==
Մայլզ Թելերը խաղում Էնդրյու Նիմանի դերը, կոնսերվատորիայի առաջին կուրսեցու, որ հայտնվում է դիրիժոր Թերենս Ֆլեթչերի ազդեցության տակ։ Էնդրյուն արդեն հիանալի տիրապետում է հարվածային գործիքներին, բայց դա քիչ է դիրիժորի համար (նա կարծում է, որ աշխարհի ամենասարսափելի գովասանքը «Ապրես, լավ է» արտահայտությունն է. Այն մարդուն կանգնեցնում է և թույլ չի տալիս ներկայացնել իր ողջ կարողությունները մինչև վերջ)։ Ֆլեթչերը ցանկանում է Էնդրյուին հիանալի ջազային երաժիշտ դարձնել։ Այնպիսի երաժիշտ, որ նույն մակարդակի վրա կանգնած կլինի, ինչպես Չարլի Պարկերը և Բադի Ռիչը կամ Լուի Արմսթրոնգը։ Եվ նա վստահ է, որ աշակերտը պիտի դաժան փորձությունների միջով անցնի, մինչ դրան հասնելը։ Համերգներից մեկի ժամանակ Էնդրյուն վթարից հետո միանգամից սկսում է նվագել, ինչի պատճառով ձեռքերը իրեն չեն ենթարկվում, նա ամեն ինչ փչացնում է, և Ֆլեթչերը հեռացնում է նրան նվագախմբից։ Էնդրյուն չի դիմանում այդ ամենին և հարձակվում է Ֆլեթչերի վրա հենց բեմում, ինչից հետո նրան հեռացնում են նաև կոնսերվատորիայից։ Էնդրյուն դադարում է նվագելը, սակայն, կրկին հանդիպելով Ֆլեթչերին՝ նա իմանում է, որ վերջինս այլևս դաս չի տալիս կոնսերվատորիայում։ Պարզվում՝ Ֆլեթչերը նոր նվագախումբ է հավաքել և այժմ հրավիրում է նաև Էնդրյուին։ Ֆլեթչերը կարծում է, որ Նիմանն է բողոքել կոնսերվատորիայի ղեկավարությանը։ Այդ իսկ պատճառով նա Նիմանին խաբում է՝ հայտարարելով այն երգի մասին, որը Էնդրյուն չէր կարողանում նվագել։ Բայց որոշ ժամանակ անց Էնդրյուն սկսում է նվագել Caravan և Whiplash ստեղծագործությունները՝ չնայած բոլոր սպառնալիքներին։ Ֆլեթչերը շուտով հասկանում է, որ Էնդրյուի մեջ բացահայտել է հենց այն «մեծագույն երաժշտին»։


== Դերասանական կազմը ==


== Քննադատություն ==
Ֆիլմն արժանացել է կինոմամուլի բարձրագույն գնահատականների։ Rotten Tomatoes կայքում ֆիլմն ունի 95 % վարկանիշ՝ հիմնված 213 կարծիքների վրա, որոնց միջին գնահատականը 8,6-ից մինչև 10։


=== Մրցանակներ ===
Ֆիլմը «Օսկարի» եռակի մրցանակակիր է․ 

Երկրորդ պլանի լավագույն դերասան՝ Ջոնաթան Քիմբլ Սիմոնս
Լավագույն մոնտաժ՝ Թոմ Կրոս
Լավագույն հնչունավորում՝ Քրեյգ Ման, Բեն Ոիլքինս և Թոմաս Քերլի


== Ծանոթագրություններ ==


== Արտաքին հղումներ ==
Մոլեգնություն(անգլ.) ֆիլմը Rotten Tomatoes կայքում
«Մոլեգնություն»(անգլ.) ֆիլմը Metacritic կայքում:
«Մոլեգնություն»(անգլ.) ֆիլմը Box Office Mojo  կայքում
Մոլեգնություն Archived 2015-09-06 at the Wayback Machine. ֆիլմը SundanceTV-ում
Օկտյաբրսկի շրջան (Հրեական ինքնավար մարզ)

Անվան այլ կիրառումների համար տե՛ս՝ Օկտյաբրսկի շրջան (այլ կիրառումներ)Օկտյաբրսկի շրջան (ռուս.՝ Октябрьский район), մունիցիպալ շրջան Ռուսաստանի Դաշնության Հրեական ինքնավար մարզում։
Ստեղծվել է 1934 թվականին։ Վարչական կենտրոնը՝ Ամուրզետ։


== Աշխարհագրություն ==
Շրջանի տարածքի մակերեսը կազմում է 6400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12883 մարդ։ Բնակչության խտությունը կազմում էր 2,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Չալմալի

Չալմալի (ռուս.՝ Чалмалы, բաշկիրերեն՝ Салмалы), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 589 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6603) Մարիկրագ

(6603) Մարիկրագ (անգլ.՝ Marycragg), աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,650325 ա. մ., առավելագույնը մոտենում է 2,1118 ա. մ. հեռավորության վրա և հեռանում 3,1889 ա. մ.։ Արեգակի շուրջ մեկ ամբողջական պտույտ է կատարում 1575,97 երկրային օրվա ընթացքում, իր ուղեծրով շարժվելով միջինում 0,228431 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6603) Մարիկրագ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուտբոլի Անգլիայի գավաթ 1936-37

Ֆուտբոլի Անգլիայի գավաթ 1936-37 (անգլ.՝ 1936-37 FA Cup), Ֆուտբոլի Անգլիայի գավաթի 62-րդ խաղարկությունն է, որում հաղթեց «Սանդերլենդ» ֆուտբոլային ակումբը։


== Եզրափակիչ ==